on Friday, 18 October 2013 17:14.
Niks is so belangrik soos jou baba nie. Wanneer jou baba huil, is dit sy manier van kommunikasie. Hou in gedagte dat jou baba vir 9 maande veilig, warm, gekoester en versadig was. Hy het jou stem gereeld gehoor, die geluid van jou hartklop en die ruising van bloed deur jou are. Nou word jou baba gebore en is in 'n heel nuwe omgewing wat totaal onbekend is en hom ook onveilig kan laat voel. Jou baba sal nie huil as daar niks fout is nie.
Harde musiek, helder ligte, te veel aanraking van vreemdelinge is alles dinge wat jou baba onveilig kan laat voel en ook die lyfie kan uitput. Vel tot vel kontak is ook baie belangrik, jou baba wil jou voel.
Moenie jou pasgebore baba se gehuil ignoreer nie. Hoe gouer jy reageer, hoe vinniger sal jou baba veilig en geborge voel. Tel hom op, sus hom, praat met hom. Kyk dat sy doek droog is, hy voldoende gedrink het en daar nie dalk strokies aan sy klere is wat dalk krap nie. Maak ook seker sy doek is nie te styf nie en dat al die winde uitgeklop is na 'n voeding.
Redes wat dalk kan veroorsaak dat baba huil is o.a. 'n gevoel van alleenheid, honger, ongemaklik, voel siek of/en het pyn en koliek. Moenie jou baba elke 4 ure voed nie, voed hom op aanvraag. Onthou wat ek in die begin geskryf het, hy ken nie die gevoel van honger nie, ook nie koue en eensaamheid nie.
Neem jou baba dokter toe indien jy onrustig voel.
Geniet jou baba en vra hulp as jy voel jy kan nie alles hanteer nie. Nageboortelike depressie onder mammas is nie ongewoon nie en niks om oor skaam te wees nie. Gaan sien jou dokter en kry hulp, maar moenie jou baba verantwoordelik hou en afskeep nie.
Geniet jou baba.
on Wednesday, 16 October 2013 20:16.
Baie min mense kan nee se vir sjokolade. Wat is lekkerder as heerlike sjokoladekoek, sjokolade-kaaskoek, sjokolade nagereg of 'n heerlike, sysagte, smullekker blok sjokolade!
Ek deel graag met jou die volgende resep:
(met 'n ryk, sponsagtige buitekant en 'n sagte, taai binnekant)
50 g botter, 60 g donker sjokolade (nie baksjokolade nie, en verkieslik met 70% kakao) 1 eier, 1 eiergeel, 60 g strooisuiker, 60 g koekmeel, kakao vir strooi.
Voorverhit oond tot 180 C. Smeer 4 klein ramekinbakkies met botter en bestrooi binne mildelik met kakaopoeier. Smelt sjokolade en botter oor kookwater (dra sorg dat daar nie water in die sjokolade beland nie). Laat afkoel tot lou. Klits intussen die eiers en suiker tot romerig en lig en klits sjokolade by. Sif die meel by die mengsel en vou dit in. Skep ewe veel deeg in bakkies en bak vir 15 minute. Keer uit en bedien. Versier soos verkies.
on Monday, 14 October 2013 18:18.
Dr Tessa van Wijk praat vandag met ons oor stress: die simptome, oorsake en effek wat dit in ons lewe het.
Stress is 'n normale fisiese reaksie op insidente wat 'n persoon bedreig laat voel of wat jou balans op een of ander manier versteur. Jou liggaam se beskerming skop in, (die veg-, vlug- of vriesreaksie), dus kan ons se stress is die liggaam se manier om jou te beskerm. Stress gee jou ekstra energie. Daar is 'n vrou wie se kind in 'n voertuig vasgekeer was wat die voertuig opgetel het om haar kind te bevry. Stress verskerp jou konsentrasie sodat jy uitdagings die hoof kan bied.
Wanneer stress jou gesondheid negatief affekteer, jou produktiwiteit aan bande le en jou kwaliteit van lewe sleg beinvloed, dan is dit negatiewe stress.
Sompotome van negatiewe stress is hartprobleme, ooreet, slaap sleg, konstipasie en verteringsprobleme, depressie, ekseem, kort van draad, jy voel oorweldig, verlies aan libido.
Die 10 hoogste stressvolle gebeurtenisse in mens se lewe is o.a. die dood van 'n geliefde, egskeiding, verhuising, dood van familielid, tronkstraf, finansies, werkstress bv afdanking, aftrede.
Nie alle stress word deur eksterne faktore veroorsaak nie, dit kan ook intern wees, bv. menopouse, probleem met jou selfbeeld, onsekerheid oor die toekoms, onrealistiese verwagtinge, perfeksionisme, negatiewe selfdialoog, kan nie nee se nie.
Hoe hanteer mens stress? Identifiseer jou probleem, evalueer jou stress deur te kyk wat jyself daaraan kan doen, gaan vir 'n mediese ondersoek en vind maniere van stressontlading.
Gaan gesels met 'n professionele persoon en vra raad. Daar is hulp. Moenie dat stress jou onderkry nie.
Dr Tessa van Wijk se kontaknr is 082 804 9886.
on Tuesday, 01 October 2013 15:08.
Dis die vraag wat ons as vroue baie keer onsself afvra: hoekom laat ons toe dat ander mense, en spesifiek ons mans, oor ons loop?
Dr Tessa van Wyjk som dit soos volg op:
Nog 'n vraag: wat is daar in ons vrouens dat ons nnie selfgeldend kan optree nie? Volgens oorlewering is die vrou die onderdrukte een en ja en amen op alles se. Die vrou is 'n sekssimbool - kyk bv in cowboy films, of die vrou is 'n regte hardekwas en duld niks van haar man nie.
Alles die verkeerde persepsie wat van geslag tot geslag oorgedra word. DIe individu en vrouwees het erens tussen GOD se skepping en die samelewing verlore geraak.
Hoekom probeer mans die vrou domineer? Omdat hulle dikwels minderwaardig voel, oupa en pa hulle vrouens sleg behandel het en dit is die voorbeeld wat hy gekry het; soms om die vrou "op haar plek te sit", baie mans kan ontman voel a g v afleggings by die werk of wanneer hulle besigheid misluk het. Narscissime, wanneer die man as kind mishandel is, is ook dikwels 'n rede.
Wat wil ons as vroue eintlik vir mans se? Sien ons raak, onthou ons is vroue en hou nie altyd van rugby, 4 x 4 of aksieflieks nie. Ons is sag en liefdevol, ons wil onafhanklik wees, ons persoonlikheid ontwikkel en in ons loopbane groei. Ons wil ook gekoester word.
Wat wil ons vroue vir onsself se? Hou op dat mense, ook jou eie man, oor jou loop. Maak 'n bydrae, jy is baie meer waardevol as wat jy dink. Wees onafhanklik en nie pateties nie en gee jou man die respek en eer wat hy verdien.
Geniet jou vrouwees.
Dr Tessa van Wyjk se kontaknr is 082 804 9886.
on Tuesday, 01 October 2013 14:52.
Niks is lekkerder as bekende, smaaklike tuiskos. Regte egte huiskos. Probeer gerus hiedie frikkadelpastei vir 'n variasie op hgewone firkkadelletjies.
750 g maalvleis, half pakkie uiesoppoeier, 50 ml tamatiesous, 1 eier, 25 ml water, 1 ml gemenge kruie
375 ml koekmeel, 7 ml bakpoeier, 5 ml sout, 4 eiers, 375 ml melk, 50 ml gesmelte botter
Voorverhit die oond tot 180 C. Smeer 'n vlakkerige oondvaste bak. Meng al die bestanddele vir frikkadelle, maak balletjies en plaas in oondbak. Sif koekmeel, bakpoeier en sout saam. Klits die eiers tot skuimerig en klits dan melk en botter by. Voeg meelmengsel by eiermengsel en klits tot glad. Gooi beslag oor firkkadelletjies en bak pastei 50 - 60 min tot goudbruin. Dien op saam met sous.